Document ID: 31996L0044

ΟΔΗΓΙΑ 96/44/ΕΚ ΤΗΣ ΕΠΙΤΡΟΠΗΣ της 1ης Ιουλίου 1996 για την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα προς λήψη μέτρα κατά της ατμοσφαιρικής ρύπανσης από τις εκπομπές μηχανοκινήτων οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/220/ΕΟΚ του Συμβουλίου, της 20ής Μαρτίου 1970, περί προσεγγίσεως των νομοθεσιών των κρατών μελών σχετικά με τα προς λήψη μέτρα κατά της ατμοσφαιρικής ρύπανσης από τις εκπομπές μηχανοκινήτων οχημάτων (1), όπως τροποποιήθηκε τελευταία από την οδηγία 94/12/ΕΚ (2), και ιδίως το άρθρο 5,
Εκτιμώντας:
ότι η οδηγία 70/220/ΕΟΚ συγκαταλέγεται στις επιμέρους οδηγίες της διαδικασίας εγκρίσεως τύπου ΕΟΚ που καθιερώθηκε με την οδηγία 70/156/ΕΟΚ του Συμβουλίου (3), όπως τροποποιήθηκε τελευταία από την οδηγία 95/54/ΕΚ της Επιτροπής (4) 7 ότι, κατά συνέπεια, στην επίμαχη οδηγία εφαρμόζονται οι διατυπούμενες στην οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7
ότι η οδηγία 70/220/ΕΟΚ τάσσει τις προδιαγραφές δοκιμών για τις εκπομπές των μηχανοκίνητων οχημάτων που υπάγονται στο πεδίο εφαρμογής της 7 ότι, λόγω της αποκτηθείσας εμπειρίας και της εξέλιξης των εργαστηριακών τεχνικών, είναι σκόπιμη η αντίστοιχη προσαρμογή των ανωτέρω προδιαγραφών 7
ότι εξίσου ενδείκνυται η ευθυγράμμιση των συνθηκών δοκιμής της οδηγίας 70/220/ΕΟΚ προς εκείνες της οδηγίας 80/1268/ΕΟΚ του Συμβουλίου, της 16ης Δεκεμβρίου 1980, περί προσεγγίσεως των νομοθεσιών των κρατών μελών σχετικά με τις εκπομπές διοξειδίου του άνθρακα και την κατανάλωση καυσίμου από τα μηχανοκίνητα οχήματα (5), όπως τροποποιήθηκε τελευταία από την οδηγία 93/116/ΕΚ της Επιτροπής (6), ιδιαίτερα όσον αφορά τη σχέση μεταξύ της μάζας αναφοράς του οχήματος και της ισοδύναμης αδράνειας που χρησιμοποιείται για τους υπολογισμούς 7
ότι, με την παρούσα οδηγία, οι διατάξεις για τη χρήση της ισοδύναμης αδράνειας της οδηγίας 70/220/ΕΟΚ προσαρμόζονται προς τις διατάξεις της οδηγίας 80/1268/ΕΟΚ, ο δε τρόπος διατύπωσης του πληροφοριακού εγγράφου και του πιστοποιητικού εγκρίσεως τύπου της οδηγίας 70/220/ΕΟΚ προσαρμόζεται προς τη φρασεολογία της οδηγίας 70/156/ΕΟΚ 7
ότι οι ανωτέρω τροποποιήσεις αφορούν μόνο τις περιεχόμενες στην οδηγία διοικητικές διατάξεις και τεχνικές μέτρησης των εκπομών 7 ότι συνεπώς δεν είναι αναγκαία η επικύρωση, έναντι της οδηγίας, ήδη εκδοθεισών εγκρίσεων, ούτε η παρεμπόδιση της ταξινόμησης, πώλησης και θέσης σε κυκλοφορία νέων οχημάτων καλυπτόμενων από τις εγκρίσεις αυτές 7
ότι τα προβλεπόμενα από την παρούσα οδηγία μέτρα συμφωνούν με τη γνώμη της επιτροπής προσαρμογής στην τεχνική πρόοδο, η οποία συνεστήθη με την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 70/220/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 2
Από 1ης Ιανουαρίου 1997, τα κράτη μέλη δεν χορηγούν πλέον, για ένα νέο τύπο οχήματος:
- έγκριση τύπου ΕΟΚ κατ' εφαρμογή του άρθρου 4 παράγραφος 1 της οδηγίας 70/156/ΕΟΚ
ή
- εθνική έγκριση τύπου, εκτός εάν γίνεται επίκληση των διατάξεων του άρθρου 8 παράγραφος 2 της οδηγίας 70/156/ΕΟΚ,
για λόγους συνδεόμενους με την ατμοσφαιρική ρύπανση που προκαλούν οι εκπομπές του οχήματος, εφόσον δεν πληρούνται οι απαιτήσεις της οδηγίας 70/220/ΕΟΚ.
Με την παρούσα οδηγία δεν αναιρούνται τυχόν εγκρίσεις που χορηγήθηκαν βάσει της οδηγίας 70/220/ΕΟΚ, ούτε αποκλείονται επεκτάσεις των ανωτέρω εγκρίσεων, εκδιδόμενες υπό τους όρους της οδηγίας βάσει της οποίας χορηγήθηκαν αρχικώς οι εγκρίσεις.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από τις 31 Δεκεμβρίου 1996, αμέσως δε ενημερώνουν σχετικώς την Επιτροπή.
Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που εκδίδουν στο πεδίο που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 1 Ιουλίου 1996.

Labels: 7
8
15
20